
Boldog Orosz Péter Pál fölszentelt vártanú emléke.
A szerda esti alkonyati zsolozsmán
„Uram, tehozzád...” után 
4. hang. Minta: Mint a vértanúk...
Állhatatos elszántsággal csatarendbe állottatok, dicsőséges apostolok, * a gonosz lélek ellen a Szentlélek teljes fegyverzetében * síkra szállottatok, * bátorsággal küzdöttetek, * és a gonosz lélek erejét teljesen felmorzsoltátok, * és az emberi lelkeket hatalmából zsákmányként kiragadtátok. *’ Azért mindörökre tisztelünk titeket.
Kereszt alakban feszítette ki * a hitnek hálóját * az apostoloknak szent tizenketteje, * és az összes nemzeteket * a te megismerésedre vezette, * a szenvedélyek sós tengerét pedig kiszárította. * Azért, Krisztus, hozzád esedezem, * engem is emelj ki a bűnök mélységéből *’ az ő kedvesen fogadott könyörgéseik által.
Az Isten által kiválasztott szent tizenkét apostolt * ünnepeljük ma istenes énekekkel, * énekelve Péter, Pált, Andrást és Jánost, * Mátyást, Jakabot, Simont és Tamást, * Lukácsot, Márkot, Fülöpöt és Barnabást, *’ és a többi hetven apostolt.
1. hang, minta: Dicséretes vértanúk...
Isteni bölcsességű, boldog Péter Pál, * a szent hitért kiontott pirosló véreddel * ékesítetted a te isteni szolgálatra fölszentelt ruházatodat, * isteni félelemmel vezéreltetvén át * hatalomról hatalomra * és dicsőségből dicsőségbe. * Esedezzél érettünk, * ajándékozzon lelkeinknek békességet *’ és gazdag kegyelmet!
Előbb vérnélküli áldozatot * mutattál be Istennek, * mint törvény szerint fölszentelt pap, * majd pedig önmagadat * áldoztad fel véresen * összterményű kedves áldozatul Krisztusnak, * isteni szózatú boldog, * kihez esedezzél *’ a téged magasztalókért!
Egész sereggel * vezetted a vértanúkat Krisztushoz, atyánk, * tanításaiddal * oktatván és intvén, * és magadat állítottad eléjük nyílt például, * isteni bölcsességű! * Esedezzél velük együtt az Úrhoz, * ajándékozzon lelkeinknek békességet *’ és gazdag kegyelmet!
Dicsőség... 6. hang
Mindvégig törvény szerinti főpap voltál, * boldog Péter Pál, * mert miután az isteni, kimondhatatlan titkokat szolgáltad, * önvéredet áldoztad Krisztus Istenünkért, * és magadat ajánlottad föl kedvesen fogadott áldozatul. * Azért bizalommal viseltetvén hozzá * állhatatosan esedezzél érettünk, * kik a te legdrágább emlékedet * hittel és szeretettel megüljük, * hogy mentse meg a te tisztelőidet *’ minden bajtól és fondorkodástól!
Most és… 
Egész életemet nemtörődömségben éltem, * végórám felé szerencsétlenségemre * jó gyümölcsök nélkül sietek, * gonosz cselekedetek elviselhetetlen terhét hordozom. * Végtelen Jóság, emberszerető Isten, * irgalmad támogatásával szórd széjjel ezeket, * adj nekem üdvösséges megtérést és hozzá töredelmet * szent apostolaid kedvesen fogadott könyörgésére! *’ Őket és Szülődet kérem közbenjárásra.
Előverses sztihirák
4. hang
Az apostolok karát * megvilágosítottad Szentlelkeddel, * ó Krisztus Isten. * Az ő közbenjárásukra mosd le rólunk a bűn szennyét, *’ és könyörülj rajtunk!
Az írástudatlan tanítványokat * tanítókká tette a mindenható Szentlélek, * Krisztus Istenünk, * és ők a nyelvek adományának * összhangban levő változatosságával *’ az eltévelyedést megszüntették.
Urunk vértanúi, * élő áldozati ajándékok, * szellemi égőáldozatok, * Istennek tökéletes illatáldozatai, * Isten elismert bárányai, * farkasok számára megközelíthetetlen akol lakói, * könyörögjetek érettünk, * hogy veletek együtt legeltessen minket *’ a megnyugvás vizei mellett!
Dicsőség... 1. hang
Lelkedet a szenvedélyektől megtisztítván * a Szentlélek edényévé váltál, ó fölszentelt, * kitől az isteni fölkenést elfogadván papjává lettél, * és mint a népnek elöljárója, ó szentéletű, * egyszersmind legyőzhetetlen vértanú voltál, * ki érettünk szenvedéseket tűrtél, * és ránk halhatatlanságot árasztottál, * hősi bajnok, boldog Péter Pál, imádd őt, *’ hogy ajándékozzon nekünk gazdag kegyelmet!
Most és… 1. hang. Minta: Dicséretes vértanúk...
	Az égő és el nem égő csipkebokornál Mózes * a benned levő titkot prófétai szemmel előre látta, * Minden-magasztalásraméltó! * Mert az Istenség tüze, ó Tisztaságos, a te bensődet meg nem égette. * Kérünk téged azért, Isten Anyja, *’ ajándékozz a világnak békességet!
.Tropárok
4. hang
Nagy örömmel ragyog ma Krisztus egyháza, * a Bárányhoz hasonló áldozatodat szemlélve, * ki pásztorként hasonlóvá lettél a Pásztorhoz, * és áldozatként az Áldozathoz; * mert te követted a szenteket a bőkezűségben, * a vértanúkat az áldozatban, * az Istenszülőt a tisztaságban, * és magát az Urat a türelemben, * Péter Pál fölszentelt vértanú, *’ imádd őt, hogy üdvözítse a mi lelkünket!
Az Dicsőség... most és...
Az Atya Igéjének, * Krisztus Istenünknek ismertük föl, * a Tőled megtestesültet, Istenszülő Szűz, * egyetlen tisztaságos, * egyetlen áldott. * Azért Téged énekelve *’ szünet nélkül magasztalunk.
